LidanRubinov/Halacha-QA huggingface dataset:
שאלה: שינה באותו בית לאחר אירוסין: הרב. יש לי חברה מעל שנה וחצי. ברצוננו להתארס אך הדבר שמונע ממנו זאת כעת הוא האיסור לאחר האירוסין אסור לישון באותו הבית. אני עובד והיא בשרות לאומי, כך שהזמן היחיד שלנו להיפגש הוא בשבתות אצלי או אצלה. בבית שלה זה לא בעיה כי דודים שלה גרים צמוד אליהם. הבעיה שבבית שלי אין אפשרות שאני יישן בבית אחר, אבל הבית שלי בנוי משלוש קומות כך שאפשר שהיא תישן בקומה למטה ואני יישן בקומה השלישית. האפשרות שנפחית בפגישות לא רלוונטית אני חושב שזה לא בריא להיפגש קצת ועוד לפני החתונה. השאלה האם יש על מי לסמוך בעניין זה. או שיש היתר כלשהו. אשמח לתשובה ואף למקורות אם קיימים. חגי.
תשובה: אתה כמובן מתכוון לומר שיש עוד אנשים בכל בית כך שאין איסור ייחוד, אלא מנהג להמנע משינה באותו בית לאחר אירוסין, גם אם אין ייחוד. למעשה לענ"ד יש להחמיר במנהג זה ולא להקל. וגם אם הדבר קצת ידחה את האירוסין, ותצטרכו להשקיע יותר זמן ויותר שבתות רק אצלה, כך עשו.
שאלה: ייחוד: הרב. יש לי חברה מעל שנה וחצי. ברצוננו להתארס אך הדבר שמונע ממנו זאת כעת הוא האיסור לאחר האירוסין אסור לישון באותו הבית. אני עובד והיא בשרות לאומי, כך שהזמן היחיד שלנו להיפגש הוא בשבתות אצלי או אצלה. בבית שלה זה לא בעיה כי דודים שלה גרים צמוד אליהם. הבעיה שבבית שלי אין אפשרות שאני יישן בבית אחר, אבל הבית שלי בנוי משלוש קומות כך שאפשר שהיא תישן בקומה למטה ואני יישן בקומה השלישית. האפשרות שנפחית בפגישות לא רלוונטית אני חושב שזה לא בריא להיפגש קצת ועוד לפני החתונה. השאלה האם יש על מי לסמוך בעניין זה. או שיש היתר כלשהו. אשמח לתשובה ואף למקורות אם קיימים. חגי.
תשובה: אם יש עוד אנשים בבית שלך אין איסור, זה רק הרחקה ראויה וזה מידת חסידות. כמובן אם יש מצב לישון אצל שכנים זה עדיף.
שאלה: יום העצמאות: יש לי כמה שאלות לגבי יום העצמאות: 1. אם בבית כנסת שבו אתפלל שחרית ביום העצמאות יאמרו הלל בלי ברכה, האם עליי לברך לבדי או שלנהוג כמנהג המקום ולא לברך על ההלל? 2.אילו תוספות מוסיפים בתפילת ערבית של ערב יום העצמאות? 3.ממתי מותר להתגלח לכבוד יום העצמאות? האם כבר מיום הזיכרון או שרק ביום העצמאות עצמו? מראש :)
תשובה: א.תברך בשקט ב.עיין בסידור רינת ישראל ג.מיום הזיכרון בצהריים. והשנה שיום העצמאות נדחה, מותר כבר ביום א  בצהריים לקראת יום הזכרון שחל בה  באייר, שהשמחה והקדושה חלים בשני הימים.
שאלה: הצהרת שר החינוך: לכבוד הרב שר החינוך הצהיר שתלמודי התורה שלא יכניסו את לימודי הליבה יפגעו. האם לא נכון שהחרדים ילמדו את ילדיהם תורה כפי ראות עיניהם? האם לא ראוי שגם רבני הציונות הדתית ילחמו לטובת תלמודי התורה? והרי גם הרב קוק כתב באגרות שיש מקום למוסדות כמו תלמודי התורה, במיוחד לגילאי "תנוקות של בית רבן.
תשובה: אני איני הדובר של שר החינוך, ועל כן שאלות על המדיניות של שר החינוך צריך לשאול אותו ולא אותי. אולם השאלה כוללת גם שאלה כלפי רבנים בציונות הדתית, והמאבק למען תלמודי תורה, ואני מתייחס רק להיבט הזה. צריך להתרגל לכך שסוגיות בנושאים אלה הן סוגיות מורכבות מאוד, שיש להן צדדים רבים. במקרה הזה, מנית חלק מהנימוקים למה לא לפגוע באלה שלא לומדים לימודי ליבה, ואפילו אתה לא מנית את כולם. יש עוד נימוקים למה לא לפגוע, כגון ההישגים בתחומים שונים שדווקא קיימים בחינוך החרדי, חשיבות תלמוד תורה של תינוקות של בית רבן וכדו. איני מאריך בנימוקים לצד זה בשל העובדה שאני מניח שהם נהירים לך, שהרי לא על כך שאלת. ככל סוגיה, יש לדברים גם צד שני, וכאן יש לפחות שני נימוקים לצד השני. נימוק אחד הוא העובדה שלימודי הליבה אינם לימודים ערכיים (אנגלית, מתמטיקה חפים לגמרי מערכים). אלה הם לימודים שנועדו לאפשר לגדל דור שיממן את מדינת ישראל בהמשך הדרך. מי שאינו שותף בחינוך להיבטים הכלכליים   הוא חלש יותר בשעה שהוא בא לתבוע שוויון בזכויות הכלכליות. העמדה החרדית היא סוג של "חב לאחריניה", כלומר: הם מבקשים אוטונומיה חינוכית ואי-הוראת לימודי ליבה, ובכך הם ימשיכו לא להיות מובילי המשק והכלכלה (בני ברק וירושלים הן מהערים העניות ביותר הקיימות, וכן עוד מקומות של ריכוזים חרדיים) אך מצפים כי המימון שלהם יהיה זהה. נימוק שני לצד השני הוא הדאגה שמוטלת על המדינה לדאוג גם לעתיד הילד החרדי. מעגל העוני של חלק מהחרדים (לא כולם) אינו נעשה מבחירה, אלא נעשה בשל העובדה שהם לא למדו את המקצועות שמאפשרים להתפרנס בכבוד (היום בלי אנגלית לדוגמה קשה להתקדם), והמדינה אינה רשאית לאפשר לכל אחד לחנך את ילדיו כרצונו במובן המוחלט של המילה. בשל העובדה שיש נימוקים כבדי משקל לשני הכיוונים, צריך לנסות להגיע להסכמה. ההסכמה הטובה ביותר לדעתי הייתה לו היינו מתחילים בצעדים הראשונים של לימודי ליבה מרצון, לדוגמה: אחרי שעות הלימודים, להורים המעוניינים בכך בציבור החרדי, ולראות כיצד יפול דבר. אלא שההצעה הזו כנראה אינה ריאלית, מסיבות שונות, וביניהן שסביר להניח כי המתנגדים אפילו לזה בחברה החרדית ינדו וירחיקו את התלמידים שהולכים ללימודי ליבה, ולא יקבלו אותם למוסדות הטובים ביותר. לו היה ניתן להגיע להסכמה   היה מוטל על רבני הציונות הדתית להיאבק למען הסכמה זו. אולם כיוון שזה לא נראה באופק   אין הרבה שאנחנו יכולים לעשות. על כן, אנחנו ב"פלונטר". הסכמה אינה נראית באופק. גם כפיה לא. אלא שכנראה מה שיהיה הוא לחץ כלכלי כבד על החברה החרדית, וזה תמיד פחות טוב מהסכמה. האם קבלת תשובה לשאלתך?
שאלה: לשבת בין 2 נשים: האם להלכה אסור לשבת בין 2 בנות? ואם הכסאות במרחק של כמה סנטימטרים או חצי מטר יש הבדל? לכבוד הרב
תשובה: בס ד הגמ  פסחים דף קיא עמוד א אומרת: "תנו רבנן: שלשה אין ממצעין ולא מתמצעין, ואלו הן: הכלב והדקל, והאשה. ומפרש רש"י שם שאלו השלושה לא יעברו בין שני אנשים וכן שלא יעבור איש בין שנים מהם (כלומר שני נשים וכן שני דקלים וכו ). טעם העניין כפי שהוא מופיע בהמשך הגמ  הוא משום חשש להיזק עקב כשפים או שדים וכדו  שיגרמו לנזק לאותו אדם. למעשה לא נפסקה גמ  זו להלכה לא ברמב"ם ולא בשו"ע, אנשים שיחששו וימנעו מלעבור בין שתי נשים וכן להפך ובד"כ אלו אנשים הקרובים יותר לקבלה ולתורת הסוד ומשום טעמים הקשורים לקבלה וכו, הם נמנעים מלעשות זאת. על כן אני לא רואה בעיה לשבת בין שני נשים. בכל מקרה, באם אפשר ראוי שיהיה הפרש בין הכיסא של גבר לכיסא של אישה- אני לא רוצה לפרוט את ההבדל בסנטימטרים אך חצי מטר נראה לי מוגזם. הרב אביע ד סנדרס
שאלה: שינה: הרב, יש בעיה אם אדם ישן מול מראה כשהוא רואה את עצמו כאשר הוא שוכב במיטתו? וכאשר אינו רואה את עצמו יש בזה בעיה? אם יש לכך מקור הלכתי אשמח לדעת היכן הוא נמצא.
תשובה: בימינו אפשר להקל שולחן ערוך יורה דעה הלכות עבודת כוכבים סימן קנו סעיף ב ד אסור לאיש להסתכל במראה, משום לא ילבש גבר (דברים כב, ה), ה אלא אם כן משום רפואה, כגון שחושש בעיניו, או שמספר עצמו, ו או אם מסתפר מן העובד כוכבים בינו לבינו. וכדי ליראות אדם חשוב, מותר לראות במראה. הגה: ז וי"א הא דאסור לראות במראה היינו דוקא במקום דאין דרך לראות במראה רק נשים, ואית ביה משום לא ילבש גבר (דברים כב, ה) אבל במקום שדרך האנשים לראות ג"כ במראה, מותר. (ר"ן פא"מ). ח ואפילו במקום שנהגו להחמיר, אם עושה לרפואה שמאיר עיניו, ט או שעושה להסיר הכתמים מפניו או נוצות מראשו, שרי. (סמ"ג בשם הר"ר זעלקיל). וכן נהגו. ועיין לקמן סימן קפ"ב.
שאלה: חבריא ב בסניף לא מעריכים: :) אני חניכה בבני עקיבא, משבט נאמן הידוע בשם השבט החדש יש לנו ממש בעיה בסניף החבב פשוט לא מקבלים אותנו בתור חבב לא משנה מה אנחנו עושים, הרבה פעמים אנחנו מנסים להוכיח את עצמנו ( שוק פורים, חודש אירגון ניקיון הסניף בפסח וכו) ומצליחים, לא ניראה לי שמשהו עוזר הם מחפשים כל פשלה שלנו כדי להתגאות בעצמם ולרדת עלינו ( אם הייתם רואים את העיתון של חודש אירגון הייתם מבינים) פעם אחת פישלנו וגם זה בגלל שהודיעו לנו על זה שבוע לפני ( ואפילו פחות) להכנת עלון שיחולק בכל הישוב. באיזה שהוא שלב פשוט נמאס לי ואין לי מושג מה לעשות, גם לדבר איתם לא ממש עוזר. לא באלי לעזוב את הסניף כי אני רוצה להיות מדריכה ולעזור אבל אין לי מה לעשות! מראש :)
תשובה: לך חברה יקרה! סליחה ומחילה על העיכוב הגדול בהחזרת התשובה. אני מניחה שהרבה קרה עוד מאז שכתבת את השאלה שלך, אז אענה פה תשובה קצרה, ואם תרצי להוסיף ולשאול, מוזמנת לעשות זאת ישירות למייל שלי. קודם כל, אני רוצה להרגיע אותך שזה לא רק בסניף שלכם ככה. גם אצלנו, כשאנחנו היינו השבט החדש הצוות מדריכים הנוכחי לא אהב את הרעיון שאנחנו מצטרפים ל"בוגרים", וחיפש איך להנמיך ולהוריד אותנו בכל הזדמנות. בהתחלה, זה היה ממש מתסכל, עד שדיברנו על זה פעם אחת עם הקומונרית, והיא אמרה לנו בפשטות :"אל תשימו לב!". בסופו של דבר, הם יבחינו שהטוב שאתם מביאים שווה את זה לסניף, והם יפתחו לכך. אז, בגדול, נראה לי שזה נכון תמיד. אם אתה עושה טוב, והדבר היחיד שהשני רואה זה את הפאשלות והדברים הפחות טובים, אין הרבה מה להילחם בו. זה עניין של בחירת נקודת הסתכלות על הדברים. צריך להמשיך לעשות טוב, ולוודא שגם אנחנו לא מנסים להנמיך ולהילחם בו. בשביל מלחמה צריך שניים. עם זאת, כדי לנסות לעזור להם לראות את זה כמו שאתם רואים, אתם צריכים אולי קצת להיזהר ולהגיע עם הרבה מאוד ענווה, שאתם לא הולכים להפוך עכשיו את הסניף על פניו, ולשנות הכל לגמרי. אנשים לא אוהבים שינויים, בטח לא כאשר יכול להשתמע מכך שמה שהם עשו ועושים הוא לא טוב ובגלל זה מישהו רוצה לשנות. לא כדאי לתת להם הרגשה שזה אתם נגדם, אלא יותר אתם ביחד, לטובת הסניף. אולי לעודד ולתת להם להעלות רעיונות לחידושים, שהם יעלו אותם, מבפנים בתור ותיקים. לתת להם את הקרדיט על כך! אולי בהתחלה להדגיש שאתם פה לעזור "להם", ושארבע ידיים יותר טוב משתיים. להדגיש את העניין שאתם פה לאותה מטרה, ופשוט רוצים להצטרף לעשייה. לא להחליף אותם, לא להרוס שום דבר ולא להשתלט. פשוט רוצים לעשות טוב. רעיון אחרון, אולי באמת לדבר עם הקומונרית, או אם זה יישוב- אם יש רכז נוער או משהו בסגנון שקשור לחבר ה, שיכול לנסות לדבר איתם, לפתוח להם קצת יותר את הראש לאנשים חדשים. אני מבינה את המורכבות, אך תמיד יותר טוב בנושאים האלה לדבר עם מישהו שמכיר בעצמו את הנפשות הפועלות, ככה הוא יוכל לתת לך עצות מעשיות. אולי אפילו מדריכה שלך בעצמך מהעבר, אפילו אם היא כבר לא בסניף שנים, היא תוכל להבין את המורכבות והדקויות ותוכל לעזור לך בצורה ממוקדת יותר. שוב סליחה על העיכוב, ואת ממש מוזמנת לפנות אלי שוב אם תרצי. בהצלחה רבה! הדס. hershko.hadas gmail.com
שאלה: דמי שידוכין: לכבוד הרב. לאחרונה נפתחו בפייסבוק כמה קבוצות שידוכין. הרב שמואל אליהו שליט"א כתב במכתבו לקבוצה "כדאי מאוד שכל זוג שמתחתן דרככם יתרום ביום החתונה סך השווה לאלף דולר להרחבת פעילות הארגון בתרומה זו הוא מכיר טובה לארגון ועוזר לאנשים אחרים להתחתן ובזה הוא יוצא חובת "סעודת עניים" שנוהגים לעשות ביום החופה" רציתי לשאול, האם התרומה היא חובה? ואם כן, באיזה מצבים? רק אם מנהלי הקבוצה מציעים את ההצעה כמו כל השדכנים? או גם במקרים בהם מישהו שלח למישהי הודעה פרטית והם התחילו לצאת והתחתנו? ללא עזרת המנהלים (למעט מאגר החברים בקבוצה)?
תשובה: ב"ה, מתוך דברי הרב שליט"א שציטטת רואים שזו לא חובה, אלא בקשה שכדאי מאוד לעזור למי שעזר לך, ולעזור לאחרים שזקוקים לכך. גם אם משהו שלח הודעה פרטית הוא לא יכל להגיע אליה ללא הקבוצה לכן זה לא כ"כ משנה. אך כיוון שזו לא חובה במובן הממוני, תתן כמה שתוכל, ועוד יותר חשוב אם תוכל לגייס אנשים אחרים לתרום למפעל חשוב זה, דני ארגמן
שאלה: ברכות משיח: אילו ברכות צריך לברך בבוא המשיח? והאם אפשר להדפיסם על גבי כרטיסים קטנים שניתן להשים בארנק וכך בעצם לזכות רבים בכך שיצפו לגאולה? ואם כן, ניתן לעשות זאת מכספי מעשר? בכבוד רב, אביחי.
תשובה: לענ"ד נצטרך לברך שהחיינו לא גרע ממי שלא ראה חברו ששמח בו 30 יום. רוב האנשםי מכירים את הברכה הזו, ולכן כדאי להשקיע את כספי מעשר בדברים יותר אפקטיביים.
שאלה: מודה אני - מי שלא ישן בלילה.: רצינו לדעת האם מי שלא ישן בלילה כלל, צריך לומר את תפילת מודה אני בבוקר או שלא? (הרי מודים על כך שקמים.או שאנחנו טועים?) ושאלה נוספת- במידה ולא ישנו בלילה, האם מותר להגיד ברכות השחר או שיש מנהג אחר בדברים? ב מראש ושנראה ישועות
תשובה: אם לא ישן בלילה לא יכול לומר מודה אני שהרי נראה כשקר. לגבי ברכות השחר מנהג הספרדים לאומרים ומנהג האשכנזים ע"פ המשנ"ב הוא לאומרם למעט המעביר שינה אלוקי נשמה ברכות התורה מה שעושים הוא שמחפשים לשומעם ממי שישן ועונים אמן.
שאלה: הפלת תפילין: קוראים לי עמית ואני בן 13 בטעות שהנחתי תפילין הבוקר נפל לי התפילין של היד מה עלי לעשות כדי ש ה יסלח לי? והאם הפלת תפילין זהו מעשה נורא כול כך?
תשובה: ב"ה, צריך להזהר בכבודן של התפילין שלא יפלו גם בשוגג, המנהג היה להתענות יום אחד אבל היום נוהגים לפדות את התענית בצדקה. דני ארגמן
שאלה: הפלת תפילין: קוראים לי עמית ואני בן 13 בטעות שהנחתי תפילין הבוקר נפל לי התפילין של היד מה עלי לעשות כדי ש ה יסלח לי? והאם הפלת תפילין זהו מעשה נורא כול כך?
תשובה: הפלת תפילין היא מעשה לא טוב. יש לצום בשל כך, ואם הצום יגרום לך לביטול תורה תוכל לפדותו במתן צדקה נכבדת לעניים.
שאלה: איך להמודד עם הורים קשים?: אני צריכה לדעת איך לכבד הורים שלא מסתדרים איתם, כי לצערי הרב אני לא מצליחה להסתדר עם הורי, במיוחד עם אמא שלי, למשל יש לי אח ממש מקסים שאוהב לשוחח איתי, אבל אמא שלי מנסה להפריד בנינו כי היא חושבת שאני מרעילה את אחי, ואבא שלי רגיל לתת לי מכות כי כשאח השלישי שלי מרביץ אבא שלי מרחם עליו ואם אני מרביצה אז הוא מעניש אותי, לכל האחים שלי הורי מתנהגים אליהם בסלחנות ואלי לא, וזה נותן הרגשה שבא לי לברוח מהבית. איך לכבד אותם? מה לענות להם אם הם קוראים לי בשמות? אני בת 17 וחצי ואני הבכורה ואחרי יש ארבעה אחים, אמא שלי היא מורה לאנגלית בקולג ואבא שלי טכני מחשבים, אמא עברה חיים קשים ברוסיה, ואולי בגלל זה היא ממש מציקה ולגבי אבי אני לא יודעת מה עבר עליו אבל כשאני שם רוב הפעמים אימי אוהבת לצעוק ובמיוחד עלי.
תשובה: לך, אני מבין את מצוקתך. יש קושי גדול ביחסי הורים-ילדים ההורה מביא את הילד לעולם ומגדל אותו, ובשלב מסוים הילד צריך לקבל עצמאות. עצמאות זו מתנגשת לעיתים קרובות בהורים ולפעמים יש התנגשויות שמטרתן בירור העצמאות - כך זה אצל כל משפחה רגילה. אצלכם הענין מורכב יותר. את מרגישה לא רק  קצר  עם הוריך, אלא גם רדופה מהם. חלק מזה ניתן להסביר בכך שאת האחות הבכורה, ממך הם דורשים הרבה יותר, ממך יש להם ציפיות גבוהות יותר ואולי בעקבות זה גם אכזבה גדולה. יש להם גם חשש שאת "תקלקלי" את האחרים. יתכן שזה נובע מראיה צרה שלהם ואולי מפחד בעצם שהילדה הגדולה שלהם לא רק גדולה אלא גם עצמאית. למעשה - כל זה לא נוגע לך - את צריכה להתחמק מעימות איתם. לכבד אותם ולקבל אותם כפי שהם (צועקים מקללים וכד ) - פשוט אל תתרגשי. תיבני לך בועה פנימית שלתוכה את מתכנסת (באופן שאחרים לא ירגישו בכך) ושם יש לך את העולם שלך. לפי גילך אני משער שאת מתוכננת לעזוב את הבית בקרוב. יתכן שאחרי שנה מחוץ לבית תראי את הדברים אחרת ואולי גם הם יראו אותך אחרת. בינתים הדרך הנכונה היא לא לפרש ולהסביר אותם (יתכן שאף אסור לעשות כך) אלא לקבל אותם כמו שהם ול נתק מגע  ככל שניתן. לתת למילים שלהם לעבור מעליך. (את יכולה לומר בלבבך שבעזרת השם לא תהיי כזו). אסור לך בשום מקרה ובשום אופן להרביץ לאחים שלך - אין לך לא חובה ולא רשות לחנך אותם. לסיכום כיון שלא הבאת דוגמאות - קשה לתת לך יותר מקוים כללים. אם תרצי את יכולה להתקשר אלי 098987548 ונחפש פתרונות מעשיים המתאימים לך במשפחתך ובהצלחה דוד לוי דוד לוי
שאלה: תפילה: אנשים אומרים שתפילה מתבתאת מהנשמה של המתפלל לכל אחד בדרך אחרת. והשאלה מדוע מחריכים בבתי הספר להתפלל כמו כולם אם כל אחד מקבל את התפילה הבצורה שונה?
תשובה: לא בית הספר מכריח, ההלכה מכריחה. גם אני, למרות שאינני מפחד ממורה או מנהל בית ספר. גם אני מתפלל שלש תפילות ביום, בסידור כמו כולם, אומר אותם מלים יום יום. החלק האישי של התפילה, התפילה של הנשמה, נמצאת בפנים, בתוך הלב. כל אחד מרגיש, מתכוון ומתחבר לנשמתו בהתאם למה שבליבו.
שאלה: ליל טבילה בטיול שנתי: הרב, בעז"ה ליל הטבילה של אשתי יהיה בעוד שבוע. מאז נישואינו, זה יהיה פעם הראשונה שיש לנו סיכוי להיות ביחד בזמן הביוץ. הבעיה היא, שאשתי מורה בחינוך מיוחד, וליל המקווה יהיה בטיול השנתי שלה. הטיול בקצה השני בארץ, ולא תהיה לה אפשרות לצאת לקצת זמן מהטיול להיפגש איתי. שנינו רוצים להיות ביחד, במיוחד שהזמן יתאים לביוץ. אבל אין אפשרות אחרת: או לוותר על הטיול, או לוותר על ליל המקווה. מה אפשר לעשות במקרים כאלה? אפשר להסביר למורה הראשית את המצב בתקווה שהיא תבין? אפשר להמציא תירוץ כמו חולי על מנת לא לצאת לטיול למרות שזה לא אלגנטי? או במקרה כזה ההלכה מחייבת את אשתי לצאת לטיול?
תשובה: יש להשתחרר מהטיול, ולנמק זאת בעניינים אישיים
שאלה: צפירה ביום הזיכרון: בס ד הרב, יום הזיכרון הוא יום גבורה בו צריך להזכר באותם גיבורים ולהודות להם שבזכותו עם ישראל מתעלה. ולהודות להם על על הזכויות הגדולות שזיכו אותנו. כל שנה ביום הזיכרון אני לא מצליחה להעביר את הצפירה באופן ספונטני. על מה צריך לחשוב ולהתמקד בזמן הצפירה?
תשובה: אפשר להרהר ולהזכר במישהו מבין הנופלים שאנחנו מתייחדים אתם ביום הזה. אפשר להרהר על הקשיים והיסורים של עמ"י במדינה כולה: המלחמות והטרור שמלוים אותנו עד היום. באותה מידה יש מקום לקרוא פרקי תהלים (או פרק תנ"ך אחר) שמתאימים ליום. אפשר לקרוא מתוך ספר או סידור אפשר גם לומר בעל פה (ממה שזוכרים). פרקי תהילים מתאימים הם: עט  פג  פרק תנ"ך: שמואל ב  פרק א  - קינת דוד. מי שיותר מתאים לו ללמוד משניות - ודאי שזה יהיה כבוד הנפטרים הראוי עבורו.
שאלה: ריבית והצמדה: אני עובד כחשב שכר בחברה. החברה מאפשרת לעובדים ליטול הלוואות מידי פעם אך מחייבת את העובדים בריבית והצמדה. במסגרת תפקידי אני אחראי גם על הכנת הסכם ההלוואה וגם על הכנסת הנתונים למחשב לצורך ביצוע פעולת החיוב. האם עליי כחשב השכר שמוציא לפועל את מדיניות ההנהלה חל איסור כלשהו מאיסורי ריבית? כי על עבירת ריבית עובר אפילו הסופר שכותב את שטר ההלוואה, לא?
תשובה: ראשית, יש דעות שעל חברה בע"מ אין איסור הלוואה בריבית. שנית, אתה יכול לפתור את הבעיה, על ידי סידור "היתר עיסקא", כללי לחברה, ובכך לפתור את העניין לכתחילה.
שאלה: ריקנות אחרי תפילה: וישר כוח! רציתי לשתף. תמיד אחרי שאני מתפללת- קוראת תהילים ממש מתוך הלב וממש יורדות לי דמעות מרוב רגש חזק והשתפכות הנפש- אחר כך לא משנה מה אני עושה, יש לי מעין נפילת כוחות. אני מרגישה חסרת כוחות, בלי מצב רוח, שקטה, כאילו לא בא לי לדבר עם אף אחד! זה מוזר לי התחושה הזאת כי תפילה אמורה לעשות בדיוק ההפך, היא אמורה לרומם את הנפש, אבל אני מרגישה שקורה לי בדיוק ההפך.! אני נהיית עצובה ומסתגרת בתוך עצמי! רציתי לשאול אם אפשר למצוא לדבר הזה הסבר או מקורות. אני מנסה להסביר לי את העניין הזה שמרוב שהנפש התרוממה בזמן התפילה, אז פתאום חיי היום יום והגשמיות אינם מעניינים ( בדומה למה שקורה במוצאי שבת). אשמח להארה ממך. מראש.
תשובה: ב"ה, בהחלט ההסבר שלך מתקבל על הדעת, אחרי שנממצאים במצב ריגושי חזק - כל דבר אחר נראה פשוט ולא אטרקטיבי. במצב כזה צריך ללמוד לעבוד לשמה, גם אם אין רגש במעשה, אלא רק הבנה שזה המעשה והמצוה הנכונה לעשות כעת. דני ארגמן 052-7710491
שאלה: כשרות יין חו  ל: יש ברשותי יין תוצרת חו"ל עם כשרות ובאישור הרבנות. איך ניתן לדעת אם ניתן לסמוך על ההכשר?
תשובה: הרה"ר לא מציינת רמת כשרות של מוצרי יבוא, אך יש שתי דרכים לברר זאת. לבקש מהיבואן העתק של התעודת כשרות של הרה"ר או להתקשר ישירות לרה"ר 02-5313131.
שאלה: זיווג אמיתי: כב הרב, רציתי לשאול: אני גרושה ילד וחוזרת בתשובה, ותמיד אני שומעת שיעורים מרבנים שאומרים שלמשל מוצאים שידוך וחושבים שזהו השידוך והזיווג שמיועד לנו,וננעלים על אותו אחד ולא בטוח שזה זה, ורציתי לדעת איך אני ידע באמת מה הזיווג שלי האמיתי?
תשובה: הנסתרות לד  אלוקינו, והנגלות לנו לעשות השתדלות בעולם הזה כדרכי הטבע וכציווי התורה  ורפוא ירפא. לפיכך תעשי השתדלות בזיווג, ותתפללי על כך, ותהיה סיעתא דשמיא לסובב את הדברים כך שהפעם זה יצליח.
שאלה: לימודי הנדסת אלקטרוניקה: לכבוד הרב. הייתי רוצה לשמוע את דעתך. יש באפשרותי להתחיל בקרוב לימודי מהנדס אלקטרוניקה,אך עלתה בי המחשבה - מהנדס אלקטרוניקה,תפקידו העיקרי הוא לעסוק בפיתוח מוצרים טכנולוגיים במגוון תחומים,בין היתר פיתוחים אשר עלולים לסייע לתעשיות כמו תעשיית הטלויזיה,מחשבים,טלפונים חכמים,ועוד דברים אשר לא הולכים יחד עם רוח ההלכה.אני כאדם דתי,מרגיש לי קצת לא שייך "לסייע" בדברים האלו,למרות שתפקידו של המהנדס הוא מספיק מגוון בשביל לא לעסוק אך ורק בפיתוחים מהסוג הזה ( ניתן גם לעסוק בפיתוח בטחוני-צבאי ועוד),בנוסף התחום מעניין אותי מאד. מה הרב חושב?
תשובה: המדע אינו טוב ואינו רע אלא קיים. האדם הוא הנותן את המשמעות לקיומו של המדע, ע"י הכרעותיו כיצד להשתמש במדע שמתגלה בפניו. רבש"ע ציווה עלינו בתורתו לפתח את העולם ולמשול בו  ורדו בדגת הים   ששת ימים תעבוד ועשית כל מלאכתך. לכן פיתוח היכולת למשול בעולם הוא דבר חשוב ודבר מצווה. אולם חשוב עוד יותר הוא תחום הרוח, ועליו מופקדים אנשי הרוח, להוביל את האומה והאנושות להכרעות נכונות האם וכיצד להשתמש בפיתוחים החדשים. לפיכך טוב ללמוד הנדסה, ויש בזה דבר מצווה. לא עליך ההכרעה אם ישתמשו בזה חלק מהאנשים לדברים רעים.
שאלה: אותיות נשמה: באזכרה קוראים פרקי תהילים לפי אותיות של שם הנפטרת האם מתייחסים לשם פרטי ומשפחה או משהו אחר? אודה לך על תשובתך
תשובה: שם פרטי בלבד ויש מוסיפים גם את שם האמא.
שאלה: מה זה כף הקלע: לרב, מה זה כף הקלע? האם אפשר לצאת מכף הקלע? ואיזה עבירות אדם עושה כדי להיכנס לשם?
תשובה: הגר"א בביאורו למשלי ז, פס  כב-כג, וכן השומר אמונים במאמר שכר ועונש, ומקורם טהור מהזוהר הקדוש - מסבירים : שעונש כף הקלע הוא שזורקים את נשמת האדם ממקום למקום, ומלאכי החבלה זורקין בה חיצים, וכלבים אוכלים אותה. כף הקלע מיועדת למי שלא זוכה להיכנס לגיהנם, וזה העונש הכי גדול שיש (זוהר הקדוש ח"ב דף קמב  עמוד ב) יסורי כף הקלע קשים מיסורי גהינם (ראה זוהר הקדוש ח"א דף ריז  עמוד ב) לאחר שאדם עבר את התיקון והניקוי הדרוש לו - יוצא הוא משם. לדעת הגר"א עונש כף הקלע מיועד בעיקר ל: 1. אדם חמדן. 2. מי שמדבר דברי הבל (ועיין עוד בזוהר הקדוש ח"ב דף נט  עמוד א ) הזוהר הקדוש עצמו אומר שמי שלא עוסק בפריה ורביה - נידון בכף הקלע (חלק ב  דף צט  עמוד ב). (ועיין עוד בספר הנפלא אוצרות אחרית ימים חלק ג-ד, במיוחד בעמודים 42-44, ועיין עוד בשער הגלגולים לרבנו האר"י זיע"א בהקדמה כב, ובספר הנורא "שבט מוסר" לבעל מדרש תלפיות, ובראשית חכמה בשער היראה פרק יג ) לעתיד לבוא גם הגיהנם יתהפך ויכלל בגן עדן (אדרת אליהו לגר"א בפירושו לדברים לד, ג). יראו עינינו וישמח ליבנו בביאת הגואל וובנין אריאל, אמן
שאלה: שמונה נסיכי אדם: הרב, ישנה גמרא במסכת סוכה: (מיכה ה ) והיה זה אשור כי יבוא בארצנו וכי ידרוך בארמנותינו והקימונו עליו שבעה רועים ושמנה נסיכי אדם. מאן נינהו שבעה רועים? - דוד באמצע, אדם שת ומתושלח מימינו, אברהם יעקב ומשה בשמאלו. ומאן נינהו שמנה נסיכי אדם - ישי, ושאול, ושמואל, עמוס, וצפניה, צדקיה, ומשיח, ואליהו. רציתי לשאול מדוע דווקא שבעת הדמויות האלו נבחרו להיות כרועי ישראל, ומדוע דווקא השמונה להיות נסיכי אדם?
תשובה: עין רש"י סוכה נב, שכותב שלא ידע מה הטעם לכך ומסביר לאן נעלם יצחק. על כל פנים יש בזה סוד אור מקיף ופנימי, אם אתה לומד בישיבה תשאל את הרבנים. זה לא שייך לכאן.
שאלה: הפלת תפילין: אני בן 13 והשהנחתי הבוקר תפילין התפילין של היד נפל לי מה אני יעשה? אם אתרום סכום נכבד לצדקה או הקרא תיקון המכבד את התפילין ה יסלח לי? האם הפלת תפילין זהו מעשה נורא כול כך?
תשובה: מי שיש לו כוח ומסוגל לצום, צריך לצום ולעשות תשובה - כלומר לחשוב על הדברים שהוא צריך לתקן בהתנהגות שלו. אבל מי שקשה לו לצום - יכול לתת צדקה בסכום של הארוחות שאוכל במשך יום שלם. עיין להלן לקט תשובות בנושא:
שאלה: עליה לקבר ביום ה-30: ברצוני לשאול להלכה. הנני בשליש האחרון להריון בחודש שמיני, אבי נפטר לפני חודש וביום רביעי הקרוב אנחנו עולים לקברו לגילוי מצבה. העלייה לקבר חשובה לי מאוד אך רציתי לשאול מהי ההלכה לגבי אישה בהריון ומה הרב ממליץ. יעל
תשובה: על פי ההלכה אין כל מניעה לאישה להגיע לבית עלמין לצרכי לוויה או אזכרה. אכן, היה מנהג אצל נשים מסוימות שלא להיכנס לבית העלמין, הסיבה למנהג היא כנראה רגשית כלומר אישה בהריון בדרך כלל רגישה יותר, וכניסה לאתר עלולה להכניס אותה לריגוש יתר שעלול לגרום נזק לה ולעובר ולכן היו שנמנעו. על כן, אין כל בעיה ללכת אלא אם כן את חושבת שתגיעי להתרגשות יתירה שעלולה לפגוע בך או בתינוק. המקום ינחמכם נחמה שלמה. ברכה והצלחה. ירון דוראני.
שאלה: לאכול ביד או עם סכום: שמעתי שיש מחלוקת האם עדיף לאכול חלק מן המאכלים עם סכו-ם או לאכול ביד, השאלה שלי היא לגבי מה זה נכון ומה באמת עדיף, לדוג לאכול עוף עם מזלג וסכין או ביד? צניעות והלכה.
תשובה: צריך לאכול כפי שכללי הנימוס במקום בו אתה מצוי מחייבים.
שאלה: כשרות טוסטר אובן, מחלוקת בבית: הבנתי שכשרות של טוסטר אובן שונה מכשרות של תנור. כלומר, אם בתנור ניתן לעשות שימוש לבשר וחלב בהפרש של 24 שעות, או לאחר הפעלה של חצי שעה על החום הכי גבוה, בטוסטר אובן השימוש יהיה בשרי או חלבי בלבד. בני משפחתי מתעקשים שזה בדיוק אותו דבר, מבחינת החימום, רמת הטמפרטורה וכו, ולכן לא צריך להיות הבדל מבחינת השימוש. חיפשתי תשובה שתניח את דעתם, אך לא מצאתי. אשמח לקבל תשובה שתבהיר לי את המצב, וגם כיצד ניתן להכשיר טוסטר אובן:)
תשובה: הדבר תלוי בשאלה אם מחשיבים את הטוסטר אובן לתנור או לכלי אכילה ובישול. נהגו העולם שלא להשתמש בכלי בישול לחלבי ולבשרי בהכשרה, אלא שיהיה כלי לכל דבר, עיין או"ח תקט  במג"א ס"ק יא. למעשה דעתי היא כמאן דאמר שטוסטר אובן אינו כלי בישול אלא תנור לכל דבר ועניין, ולכן הכשרתו היא כתנור ולא נהגו להמנע מלהכשיר תנור. לפיכך ממתינים יממה, מחממים על חום גבוה לחצי שעה, ומותר להשתמש. ובייחוד שמהמג"א שם משמע שאם השימוש עצמו הוא בליבון ממילא שרי כמו שיפוד.
שאלה: 7 עממי כנען.: רציתי לשאול האם ע"י כך שאנו כורתים עם עממי כנען (7 מצוות בני נוח,מיסים עבדות וכו )לא נוצר מצמב של תלות בעממי כנען? לדוג היום,(כמובן שלהבדיל מכיון שהתנאים אינם אותם תנאים וגו ) אנו תלויים תלות כמעט מוחלטת בערבים בענינים כגון בניה. ת"מ.
תשובה: האומה צריכה להיות עם מספיק חוסן אמוני כך שלא נושפע מעבדים ושפחות שקיבלו עליהם מצוות בני נח
שאלה: זבת הבית בל"א בעומר: לפני כשבועיים בשמחה גדולה נולדה ביתי הראשונה, ואנחנו מעוניינים לעשות אירוע קטן לכבודה, ארוחת צהריים באולם ביום שישי עוד שבועיים ט"ז באייר, ול"ג בעומר זה ביום ראשון לאחר מכן. האם ניתן לקיים את האירוע?
תשובה: לכם ומזל טוב ללידה תזכו לגדלה לתורה לחופה ולמעשים טובים. ביום שישי אחרי חצות היום אין לעשות סעודה גדולה. לכן מדיני כבוד השבת צריך לערוך את הסעודה כך שתסתיים ב 12:30. לגבי ספירת העומר אין בעיה בארוחת צהרים ללא נגינה ומוזיקה. אם רוצים גם לנגן או לשמוע שירים יש לדחות זאת ליום ראשון. דוד לוי 098987548
שאלה: בחירה חופשית - רמב"ם: שלו. הרמב"ם בשמונה פרקים מציין כי ישנם מקרים בהם השם לוקח את הבחירה החופשית מן האדם. לדגומא פרעה וסיחון. שאלתי היא מניין לי שהשם לא לקח גם לי את הבחירה החופשית? כיצד ניתן לדעת זאת? ב
תשובה: הרמב"ם מעמיד זאת ברשעים גמורים ולא באנשים כמוך. לו יצוייר שתגיע למדריגת רשעותם אכן יהיה לך ממה לחשוש.
שאלה: עליה לחלקת הקבר: לכבוד הרב! ידוע כי אין עולים במהלך חודש ניסן לחלקת הקבר אך מה ההלכה לגבי מי שיקירו ניפטר בא באייר האם במקרה זה מותר לעלות לחלקת הקבר ביום השנה? ב מראש.
תשובה: לך חודש אייר אינו חודש ניסן ואין בעיה ללכת ב א אייר לבית הקברות. דוד לוי 098987548